DTAC รูดกว่า 6% หลังประกาศชัดไม่ร่วมประมูล 1800MHz
DTAC รูดกว่า 6% หลังประกาศชัดไม่ร่วมประมูล 1800MHz โดยล่าสุด ณ เวลา 10.10 น. อยู่ที่ระดับ 46 บาท ลดลง 3.25 บาท หรือ 6.60% สูงสุดที่ระดับ 46.25 บาท ต่ำสุดที่ระดับ 45.50 บาท ด้วยมูลค่าการซื้อขาย 398.69 ล้านบาท
15 มิ.ย. 2561

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 10.10 น. อยู่ที่ระดับ 46 บาท ลดลง 3.25 บาท หรือ 6.60% สูงสุดที่ระดับ 46.25 บาท ต่ำสุดที่ระดับ 45.50 บาท ด้วยมูลค่าการซื้อขาย 398.69 ล้านบาท

ทั้งนี้ ราคาหุ้น DTAC ปรับตัวลดลงหนักวันนี้ (15 มิ.ย.61) ภายหลังบริษัทแจ้งข้อมูลผ่านสารสนเทศตลาดหลักทรัพย์แห่งประเทศไทย (ตลท.) ว่า บริษัทจะไม่เข้าร่วมการประมูลคลื่น 1800MHz ตามที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) กำหนดให้ผู้ที่สนใจเข้าร่วมการประมูลคลื่นยื่นคำขอรับใบอนุญาตตามแบบคำขอรับใบอนุญาตต่อกสทช.ภายในวันนี้ และกำหนดวันประมูลในวันที่ 4 สิงหาคม 2561